Piispa
Ortodoksinen piispa johtaa hiippakuntaa ja hänellä on kirkollinen arvonimi metropoliitta. Ortodoksinen arkkipiispa johtaa myös omaa hiippakuntaansa, mutta hänestä ei käytetä tällöin nimitystä metropoliitta. Arkkipiispa on autokefalisen tai autonomisen paikalliskirkon, kuten esimerkiksi autonomisen Suomen ortodoksisen kirkon päämies. Useilla paikalliskirkoilla korkein ortodoksinen piispa on arvonimeltään patriarkka, hän johtaa omaa patriarkaattiaan. Suomen ortodoksinen kirkko kuuluu Ekumeenisen patriarkaatin alaisuuteen eli jurisdiktioon.
Catanian metropolikaupunki
Catanian metropolikaupungin pinta-ala on 3 553 km² ja asukasluku noin 1,1 miljoonaa. Alue muodostuu 58 kunnasta, pääkaupunki on Catania. Muita yli 30 000 asukkaan kaupunkeja ovat Acireale, Paternò, Misterbianco, Caltagirone ja Adrano.